מאסארו פורוקאווה (ביפנית: 古川 勝; 6 בינואר 1936 – 21 בנובמבר 1993) היה שחיין יפני. אלוף אולימפי (מלבורן 1956) ושיאן העולם במשחה ל-200 מטר חזה.
ביוגרפיה.
פורוקאווה נולד וגדל בהשימוטו שבמחוז וקאיאמה, ביפן.
שיאן עולם.
בתחרות שנערכה בטוקיו ב-10 באפריל 1954 הוא קבע במשחה ל-200 מטר חזה שיא עולם חדש של 2:36.6 דקות, שיפור לשיא בן השנה של קנוד גליי מדנמרק (2:37.4 דקות). בהמשך היום שיפר את השיא והעמידו על 2:35.4 דקות.
בתחרות שנערכה בטוקיו ב-5 באוגוסט 1955 החזיר לעצמו את שיא העולם במשחה ל-200 מטר חזה בתוצאה של 2:33.7 דקות. בתחרות נוספת שנערכה בטוקיו ב-1 באוקטובר אותה שנה שיפר את השיא והעמיד אותו על תוצאה של 2:31.0 דקות.
אלוף אולימפי.
באולימפיאדת מלבורן (1956) זכה פורוקאווה במדליית זהב, במשחה ל-200 מטר חזה בתוצאה של 2:34.7 דקות, לפני חברו לנבחרת מאסאהירו יושימורה (2:36.7 דקות) וחארס יוניצ'ב מברית המועצות (2:36.8 דקות).
במשחקי אסיה שנערכו בטוקיו בסוף מאי 1958 הוא זכה במדליית זהב במשחה ל-200 מטר חזה בתוצאה של 2:44.0 דקות.
חימקי-פודמוסקוביה
חימקי-פודמוסקוביה (ברוסית: Баскетбольный клуб Химки-Подмосковье) הוא מועדון כדורסל רוסי מפרברי מוסקבה, שמשחק בסופרליגה-1 ובגביע הרוסי. מועדון חימקי-פודמוסקוביה מהווה מועדון מילואים של קבוצת חימקי.
היסטוריה.
מועדון הכדורסל "חימקי-פודמוסקוביה" נוסד בספטמבר 2014. זהו מועדון מילואים וחלק מהאקדמיה להכנת עתודה משלו של מועדון הכדורסל "חימקי". ממומן על ידי "מרכז הכדורסל של מחוז מוסקבה" שבבעלות ממשלת המחוז. הרכב הקבוצה נוצר על בסיס בוגרי האקדמיה של חימקי ושחקני קבוצת הנוער.
ב-4 באוקטובר 2014 ערכה חימקי-פודמוסקוביה את המשחק הרשמי הראשון שלה, כשניצחה את לגיון אלמטי הקזחית בתוצאה 68:45.
עבד אל־פתאח א־סיסי
זין אל־עאבדין בן עלי
א־סאעקה
ג'ון וילקוק נובל
ג'ון וילקוק נובל (באנגלית: John Willock Noble; ) היה עורך דין ופוליטיקאי אמריקאי, שכיהן כמזכיר הפנים של ארצות הברית בשנים 1889–1893.
ראשית חייו.
ג'ון וילקוק נובל נולד בלנקסטר, אוהיו. הוא למד בסינסינטי ובקולומבוס, ולאחר מכן באוניברסיטת מיאמי שבאוקספורד, אוהיו ובאוניברסיטת ייל. ב-1851 הוא סיים את לימודיו בייל בהצטיינות ולמד משפטים בקולומבוס ובסינסינטי במשרדיהם של אחיו ושל הנרי סטנברי. ב-1855 התיישב נובל בסנט לואיס ובשנה שלאחר מכן הוא עבר לקאוקוק, איווה כדי לבחון שם סיכויים טובים יותר לעיסוק במקצועו. שם הוא החל לבלוט בפוליטיקה. עם פרוץ מלחמת האזרחים הוא שימש כתובע העירוני של קאוקוק, תפקיד אותו הוא החל למלא ב-1859.
בספטמבר 1861, לאחר פרוץ המלחמה, הוצב נובל כקצין בדרגת לוטננט ברגימנט הפרשים השלישי של איווה. הוא התקדם בסולם הדרגות וביוני 1864 מונה כמפקד הרגימנט בדרגת קולונל. עם סיום המלחמה הוא קיבל דרגת ייצוג של בריגדיר גנרל ובאוגוסט 1865 שוחרר מהשירות.
לאחר המלחמה היה נובל לעמית בפיקוד מיזורי של המסדר הצבאי של הלגיון הנאמן של ארצות הברית (Military Order of the Loyal Legion of the United States), מסדר צבאי של קציני צבא האיחוד וצאצאיהם. הוא התיישב בסנט לואיס ובהמלצת סטנברי הוא מונה כתובע פדרלי של המחוז המזרחי של מיזורי, תפקיד בו הוא שימש בשנים 1867–1870. לאחר מכן הוא שב לעסוק בעריכת דין במגזר הפרטי.
ב-1880 היה נובל אחד החברים המייסדים של בורסת הכרייה של סנט לואיס (St. Louis Mining and Stock Exchange).
מזכיר הפנים של ארצות הברית.
ב-1889 מונה נובל כמזכיר הפנים של ארצות הברית בממשלו של הנשיא בנג'מין הריסון, חברו מתקופת לימודיו. נובל כיהן בתפקיד עד תום נשיאותו של הריסון ב-1893. בפיקוחו כמזכיר הפנים, ועדת הצ'רוקי (Cherokee Commission) ניהלה משא ומתן על 11 הסכמים להעברת 19 שבטי אינדיאנים לשטחי אדמה קטנים בטריטוריית אוקלהומה כדי לפתוח שטחים למתיישבים. לאחר סיום כהונתו כמזכיר הפנים שב נובל לעסוק בעריכת דין.
חיים אישיים.
ב-1864 נשא נובל לאיש האת ליזבת הלסטיד. ג'ון וילקוק נובל נפטר בסנט לואיס ב-21 במרץ 1912, ונטמן בבית הקברות בלפונטיין שבעיר.
כדורגלנים שכבשו 500 שערים בקריירה
לפי הפדרציה הבינלאומית להיסטוריה וסטטיסטיקה של הכדורגל (IFFHS), עשרים ושלושה כדורגלנים כבשו בקריירה שלהם למעלה מ-500 שערים במסגרות מקצועניות. הרשימה, שפורסמה לראשונה על ידי הארגון בשנת 2007, כוללת בתוכה גם שערים ברמת המועדונים וגם שערים ברמת הנבחרת הלאומית. לפי IFFHS, כריסטיאנו רונאלדו מפורטוגל הוא הכובש הפורה ביותר בתולדות הכדורגל המקצועני, כשבאמתחתו 813 שערים. עוד נטען שהשחקן הראשון שהגיע ל-500 שערים היה אימרה שלוסר ההונגרי, שכבש את שערו ה-500 בקריירה מעט לפני פרישתו ב-1927.
במחקר אחר שנערך על ידי ארגון הסטטיסטיקה RSSSF, ובו נספרו גם שערים שנכבשו במסגרות חובבניות וליגות מילואים, הגיעו למסקנה ש-56 כדורגלנים כבשו בקריירה שלהם למעלה מ-500 שערים. לפי הנתונים של ארגון זה, הכדורגלן הפורה ביותר הוא ארווין הלמכן הגרמניה שכבש 982 שערים ב-575 משחקים רשמיים בין השנים 1924 ל-1951.
פיפ"א, שאחראית על תחום הכדורגל העולמי, מעולם לא פרסמה רשימה של הכדורגלנים עם מספר השערים הרב ביותר. אף על פי כן, בשנת 2020, היא הכירה ביוזף ביצאן האוסטרי-צ'כוסלובקי ככובש הפורה בכל הזמנים, כשלזכותו 805 שערים. גם אופ"א, הגוף המנהל של הכדורגל האירופי, הכיר בביצאן כגדול הכובשים בליגות הבכירות של היבשת, עם 518 שערי ליגה (שער ליגה אחד יותר מפרנץ פושקש). לזכות ביצאן נזקפו 948 שערים לפי הספירה של RSSSF (כולל טורנירי חורף ומשחקים מחוזיים) ו-821 שערים לפי הספירה של התאחדות הכדורגל הצ'כית.
ספר השיאים של גינס מעניק קרדיט לפלה הברזילאי ככדורגלן עם הכי שערים בקריירה, כשלזכותו נרשמו 1,279 שערים. אנציקלופדיה בריטניקה לעומת זאת, ציינה שפיפ"א הכירה בארתור פרידנרייך כגדול הכובשים בהיסטוריה עם 1,329 שערים, אף על פי שאין כמעט מסמכים שמוכיחים טענה זאת.
עסק אוויר
מייקוט
מייקוט (בהונגרית: Mélykút) היא עיר במחוז באץ-קישקון בנפת יאנושהלמה.
מיקום.
מייקוט ממוקמת בבאצ'קה הצפונית, כ-10 ק"מ מן יאנושהלמה, כ-13 ק"מ מבאצ'למאש, כ-33 ק"מ מקישקונהלש, כ-36 ק"מ מבאיה וכ-39 ק"מ מסובוטיצה, ליד הכביש הראשי 55. היא גובלת בתעלה הראשית של קידיוש (התעלה הראשית קידיוש היא נחל שאינו ניתן לשיט השייך לאגן הנחלים של הדנובה).
נגישות.
נתיב הגישה החשוב ביותר בכבישים הוא הכביש הראשי שכבר הוזכר מספר 55 המחבר את העיר הגדולה סגד עם באיה. כביש זה עובר במרכזה של העיר. בכביש זה יש גישה למייקוט משתי ערי נקודת הקצה קלוצ'ה - יאנושהלמה בכביש 5312, מטומפה דרך כביש 5501 ולאחר מכן הכביש 5502.
בין קווי הרכבת ההונגריים, היישוב מחובר לקו הרכבת באטאסק–באיה–קישקונהלש, שיש לו תחנה במקום. תחנת הרכבת מייקוט ממוקמת בחלק המערבי של האזור הפנימי של העיר, ממש ליד חציית קו הרכבת את הכביש הראשי 55.
היסטוריה.
מייקוט שפירושו בהונגרית "באר עמוקה" מופיעה לראשונה במפקד הטורקי של 1572. המפקד הראשון הידוע לאחר גירוש הטורקים בשנת 1699 מראה כי בכפר התגוררו 21 אזרחים משלמי מס וכן חמישה בנים. האוכלוסייה עסקה יותר בגידול בעלי חיים מאשר בחקלאות. היישוב הקטן שוב הפך לבלתי מאוכלס מימי מלחמת העצמאות ראקוצי. בעשור השני של המאה ה-18 הגיעו מתיישבים חדשים מהמחוזות הצפוניים, המזרחיים והמערביים של הונגריה ההיסטורית. תעודה משנת 1729 כבר מפרטת אותה כמקום מיושב. ב-30 ביולי 1734 הגיע הארכיבישוף פטצ'יץ' למייקוט במהלך סיורו וביקורו"." זהו המסמך הרציני הראשון הבוחן את חיי הכפר, אך גם נותן התייחסות מסוימת לעבר. נכתב שם שפעמון הכנסייה במשקל 50 קילו היה תלוי על גזע עץ ליד הכנסייה. פטרונו אינו ידוע, אם כי כעבור כמה שנים בעל האחוזות דאז, משפחת גראסאלקוביץ', קיבל על עצמו את החובות בנוסף לזכויות התואר. מייקוט היא עיר מאז 1 ביולי 2009.
קהילה יהודית.
יהודים שישבו במייקוט נרשמו בפנקס חברה קדישא של קהילת באיה (BAJA) משנת 1790, דבר המעיד שבית הקברות היהודי של באיה שימש גם את הקהילה היהודית הקטנה במייקוט. בשנת 1909 ישבו במייקוט 113 יהודים. בשנת 1930 נמנו שם רק 71.
תקופת השואה.
מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה (ספטמבר 1939), כשממשלת הונגריה הפרו-גרמנית חוקקה בשנת 1938 את "החוק היהודי הראשון" ולאחר מכן את החוק היהודי השני והחוק היהודי השלישי.
במהלך המלחממת העולם השנייה, ב-19 במרץ 1944, ניכנס הצבא הגרמני להונגריה (מבצע מרגרטה). כעבור כמה שבועות הועברו יהודי מייקוט לגיטו שנתחם בעיר באצ'למאש (BÁCSALMÁS). ב-25 ביוני 1944 גורשו יהודי הגיטו למחנה ההשמדה אושוויץ. מעטים מהם שולחו לעבודות כפייה באוסטריה.
שמעון פון גלדרן
שמעון פון גלדרן או שמעון די גלדר או שמעון בן אליעזר די גלדר (בגרמנית: Simon von Geldern; 12 בנובמבר 1720 – 1774 או 1788 (?)) היה נוסע, הרפתקן, אוריינטליסט וביבליופיל יהודי גרמני.
משפחתו.
מוצאה של משפחת פון גלדרן (או ון חלדרן, בהולנדית) מהולנד והיא השתקעה בדיסלדורף ב-1628 בני המשפחה כיהנו כיהודי החצר המקומית. לאביו קראו אליעזר. אחיו של שמעון היה אבי-אמו של היינריך היינה. היינה כתב על מציאות שמצא בעליית הגג של דודו:
תולדות חייו.